
Cu privire la aprobarea proiectului de lege pentru
modificarea şi completarea unor acte legislative
----------------------------------------------------------------

Guvernul HOTĂRĂŞTE:


Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

Prim-ministru




VLADIMIR FILAT

          Contrasemnează:

          Ministrul justiţiei




Alexandru Tănase

Vizată:

Ministrul de Stat





Victor BODIU

Aprobată în şedinţa Guvernului

din


                                                                                                    Proiect

PARLAMENTUL REPUBLICII MOLDOVA

LEGE

pentru modificarea şi completarea unor

acte legislative

Parlamentul adoptă prezenta lege organică.
Art. I. – Articolul 18 din Legea nr. 416-XII din 18 decembrie 1990 cu privire la poliţie  (republicată în Monitorul Oficial al Republicii Moldova, 2002, nr. 17-19, art. 56), cu modificările şi completările ulterioare, se completează cu alineatul cinci cu următorul cuprins:

„În cadrul structurilor poliţieneşti activează personal cu  statut de funcţionar public în condiţiile Legii nr. 158-XVI din 4 iulie 2008 cu privire la funcţia publică şi statutul funcţionarului public.  Raporturile de muncă ale angajaţilor civili care nu deţin statutul de funcţionar public se reglementează de Codul muncii şi de alte acte normative din domeniul muncii.”.

Art. II. – La articolul 34 din Legea nr. 317-XIII din 13 decembrie 1994 cu privire la Curtea Constituţională (Monitorul Oficial al Republicii Moldova, 1995, nr. 8, art. 86), cu modificările şi completările ulterioare, alineatul (4) va avea următorul cuprins:

„(4) Personalului Curţii Constituţionale i se atribuie statut de funcţionar public în condiţiile Legii nr.158-XVI din 4 iulie 2008 cu privire la funcţia publică şi statutul funcţionarului public. Raporturile de muncă ale altor persoane care nu deţin statutul de funcţionar public se reglementează de Codul muncii şi de alte acte normative din domeniul muncii.”.

Art. III. – Legea nr. 431-XIII din 19 aprilie 1995 privind statutul municipiului Chişinău (Monitorul Oficial al Republicii Moldova, 1995,            nr. 31-32, art. 340), cu modificările şi completările ulterioare, se modifică şi se completează după cum urmează:

1. La punctul 16, sintagma  „Legii privind administraţia publică locală” se substituite prin sintagma „Codului  electoral nr.1381-XIII din 21 noiembrie 1997”.

2. Punctul 22:

la   litera g),  sintagmele „la propunerea primarului sau a cel puţin o treime din consilierii aleşi” şi „cu votul majorităţii consilierilor aleşi” se exclud;         

la   litera h), cuvintele „la propunerea primarului sau a cel puţin o treime din consilierii aleşi”  se exclud.

3. La punctul 24, cuvîntul „Alegerea” se substituie prin cuvîntul „Numirea” şi se completează în final cu sintagma „şi Legea nr. 158-XVI din 4 iulie 2008 cu privire la funcţia publică şi statutul funcţionarului public”.

4. La punctul 29, după cuvîntul „reglementate” se completează cu sintagma „de Codul electoral şi”.

5. La punctul 37, cuvintele „ desemnat de el” se exclud.  

Art. IV. – Legea nr. 1349-XIII din 17 octombrie 1997 cu privire la avocaţii parlamentari (Monitorul Oficial al Republicii Moldova, 1997, nr. 82-83, art. 671), cu modificările şi completările ulterioare, se modifică şi se completează după cum urmează:

1. La articolul 6, alineatul (1) se completează cu o nouă propoziţie cu următorul cuprins:

„Avocaţii parlamentari deţin funcţii de demnitate publică obţinute prin numire”.

2. La articolul 35, alineatul (2) se completează cu o nouă propoziţie cu următorul cuprins:

„Personalului Centrului pentru Drepturile Omului i se atribuie statut de funcţionar public în condiţiile Legii nr. 158-XVI din 4 iulie 2008 cu privire la funcţia publică şi statutul funcţionarului public.”.
3. La articolul 36 alineatul (2), cuvintele „angajează şi eliberează funcţionarii Centrului şi reprezentanţii în teritoriu” se substituie prin sintagma „numeşte în funcţie, modifică, suspendă şi încetează raporturile de serviciu, în condiţiile legii, a funcţionarilor publici, precum şi angajează şi concediază celălalt personal al Centrului”.

Art. V. – Codul electoral nr. 1381-XIII din 21 noiembrie 1997 (Monitorul Oficial al Republicii Moldova, 1997, nr. 81, art. 667), cu modificările şi completările ulterioare, se modifică după cum urmează:

1. Articolul 17:

alineatul (1) va avea următorul cuprins:

„(1) Preşedintele, vicepreşedintele şi secretarul Comisiei Electorale Centrale deţin funcţii de demnitate publică obţinute  prin numire.”;

alineatul (2) se exclude;

din alineatul (3) ultima propoziţie se exclude;

alineatul (4) se exclude.

2. La articolul 21, alineatul (2) se exclude.

3. La articolul 23, alineatul (1) va avea următorul cuprins:

„(1) Comisia Electorală Centrală este asistată de un aparat al cărui structură şi efectiv-limită se aprobă de către aceasta. Personalul aparatului este numit în funcţie, în condiţiile legii, prin hotărîre a Comisiei. Personalului aparatului Comisiei Electorale Centrale i se atribuie statut de funcţionar public în condiţiile Legii nr.158-XVI din 4 iulie 2008 cu privire la funcţia publică şi statutul funcţionarului public. Unii dintre ei, la decizia Comisiei, activează permanent, iar ceilalţi se convoacă în perioadele electorale, fiind degrevaţi de atribuţiile de la locul de muncă permanent.”.


Art. VI. – Legea nr. 192-XIV din 12 noiembrie 1998 privind Comisia Naţională a Pieţei Financiare (republicată în Monitorul Oficial al Republicii Moldova, 2007, nr. 117-126 BIS), cu modificările şi completările ulterioare, se modifică şi se completează după cum urmează: 
1. La articolul 8, litera a) va avea următorul cuprins:
„a) elaborează şi implementează, în comun cu Guvernul, politica de dezvoltare a pieţei financiare nebancare;”.
2. Articolul 10:
alineatul (3) va avea următorul cuprins:
„(3) Preşedintele, vicepreşedintele şi membrii Comisiei Naţionale a Pieţei Financiare deţin funcţii de demnitate publică obţinute  prin numire.”;

se completează cu un nou alineat, (4), cu următorul cuprins: 
„(4) Angajaţilor Comisiei Naţionale li se atribuie statut de funcţionar public în condiţiile Legii nr.158-XVI din 4 iulie 2008 cu privire la funcţia publică şi statutul funcţionarului public.”.
Art. VII. – Legea nr.768-XIV din 2 februarie 2000 privind statutul alesului local (Monitorul Oficial al Republicii Moldova, 2000, nr.34, art.231), cu modificările şi completările ulterioare, se modifică şi se completează după cum urmează:

1. La articolul 2 alineatul (1), cuvintele „şi viceprimarii” şi „şi vicepreşedinţii” se exclud.

2. Articolul 5:

alineatul (5):

cuvintele „vicepreşedintelui” şi „şi viceprimarului” se exclud;

la litera b), cuvintele „cu excepţia  viceprimarului care îşi exercită funcţiile pe baze obşteşti” se exclud;

la alineatul (6), sintagma “nr.123-XV din 18 martie 2003” se exclude.

3. Articolul 6: 

la alineatul (1), cuvintele „vicepreşedintelui” şi „şi viceprimarului” se exclud;

la alineatul (2), sintagma „nr.123-XV din 18 martie 2003” se exclude.

4.  Articolul 7 alineatul (1): 

la litera e), sintagma „art.91 din Legea nr.123-XIV din 18 martie 2003” se  substituie  prin sintagma „art.84 din Legea nr.436-XVI din 28 decembrie 2006”.

5. La articolul 8 alineatul (2), cuvintele „vicepreşedintele” şi „viceprimarul” se exclud.
6. La articolul 15 alineatul (2), sintagma „Codului cu privire la contravenţiile administrative” se substituie prin sintagma „Codului contravenţional”.

7.  La articolul 24 alineatul (3),  sintagma „de cel puţin 2 salarii minime” se substituie cu textul “ de la 2 pînă la 10 unităţi convenţionale”;

8.  La articolul 26 alineatul (3),  sintagmele „vicepreşedintelui” şi „precum şi viceprimarului” se exclud.

9. Articolul 27: 

alineatul (1) se exclude;

la alineatul (2), sintagma „în contul datoriei bugetului de stat faţă de bugetele locale respective” se exclude.

Art. VIII. – La articolul 171 alineatul (5) din Legea nr. 803-XIV din 11 februarie 2000 privind securitatea industrială a obiectelor industriale periculoase  (Monitorul Oficial al Republicii Moldova, 2000, nr. 59-62, art. 401), cu modificările şi completările ulterioare, propoziţia a doua se exclude.
Art. IX. – Legea serviciului în organele vamale nr. 1150-XIV din 20 iulie 2000 (Monitorul Oficial al Republicii Moldova, 2000, nr. 106-108, nr. 765), cu modificările şi completările ulterioare, se modifică şi se completează după cum urmează:  

1. Articolul 3 va avea următorul cuprins:

„Articolul 3. Statutul juridic al colaboratorului vamal 

(1) Colaboratorul vamal este persoana fizică numită, în condiţiile prezentei legi, într-o funcţie în cadrul organului vamal. 

(2) Statutul juridic al colaboratorului vamal reprezintă totalitatea drepturilor, obligaţiilor şi responsabilităţilor persoanei angajate în funcţia de colaborator vamal.

(3) Colaboratorul vamal are statut special conferit de prezenta lege şi deţine grade speciale.

(4) Atentarea la viaţa, sănătatea şi integritatea corporală, distrugerea, deteriorarea bunurilor, ameninţarea sau insultarea colaboratorului vamal aflat în exercitarea funcţiei sau în legătură cu aceasta, precum şi ameninţarea membrilor familiei şi atentarea la viaţa acestora, atrag răspunderea stabilită de lege. 

(5) Colaboratorii vamali pot fi sancţionaţi, suspendaţi şi eliberaţi din funcţie numai în condiţiile stabilite de legislaţia în vigoare.”

2. La articolul 8 alineatele (2) şi (7) se exclud.

3. La articolul 10 alineatele (6) şi (9), cuvintele „un rang” şi „unui rang” se exclud. 

4. La articolul 15 alineatul (1) litera h), sintagma „Codului privind conduita etică a colaboratorului vamal” se substituie prin sintagma „Codului de conduită a colaboratorului vamal”.

5. La articolul 20, sintagma „Centrul de pregătire şi de reciclare a cadrelor al Serviciului Vamal” se substituie prin sintagma  „Centrul de instruire a colaboratorilor vamali”.

Art. X. –  Legea nr. 100-XV din 26 aprilie 2001 privind actele de stare civilă (Monitorul Oficial al Republicii Moldova, 2001, nr. 97-99, art. 765), cu modificările şi completările ulterioare, se modifică şi se completează după cum urmează:
1. Articolul 14 se completează cu un nou alineat, (41), cu următorul cuprins:

„(41) Personalului Serviciului Stare Civilă şi oficiilor lui teritoriale li se atribuie statut de funcţionar public în condiţiile Legii nr.158-XVI din 4 iulie 2008 cu privire la funcţia publică şi statutul funcţionarului public.”.

2. Articolul 17:

la alineatul (1), cuvintele „şi au o vechime de funcţionar public de cel puţin 2 ani” se exclud;
alineatele (2) şi (3) vor avea următorul cuprins:

„(2) Funcţia  de şef al oficiului  stare civilă poate fi ocupată de persoana care are studii juridice superioare şi o vechime de cel puţin 3 ani în sistemul organelor de stare civilă.

(3) Directorul general şi adjuncţii Serviciului Stare Civilă se numesc în funcţie, în condiţiile legii, de către ministrul justiţiei, iar celălalt personal – de către directorul general al Serviciului Stare Civilă.”.

3. La articolul 72 alineatul (5), sintagma „Ministerul Afacerilor Externe”  se substituie prin sintagma „Ministerul Afacerilor Externe şi Integrării Europene”. 
Art. XI. – Articolul 9 din Legea nr. 761-XV din 27 decembrie 2001 cu privire la serviciul diplomatic (Monitorul Oficial al Republicii Moldova, 2002, nr. 20, art. 80), cu modificările şi completările ulterioare, se modifică  după cum urmează:

alineatul (1):

la punctul 1), litera b) va avea următorul cuprins:

„b) din funcţionari publici care nu deţin posturi diplomatice;

la punctul 2), literele a) - c) vor avea următorul cuprins:

„a) din funcţionari publici în posturi diplomatice (în continuare – agenţi diplomatici şi funcţionari consulari);

b) din funcţionari publici care nu deţin posturi diplomatice;

c) din personalul administrativ tehnic şi de serviciu.”.

Art. XII. – Legea nr.1104-XV din 6 iunie 2002 cu privire la Centrul pentru Combaterea Crimelor Economice şi Corupţiei (Monitorul Oficial al Republicii Moldova, 2002, nr. 91-94, art. 668), cu modificările şi completările ulterioare, se modifică şi se completează după cum urmează: 

1. Articolul 2: 

alineatul unic devine alineatul (1);

se completează cu alineatul (2) cu următorul cuprins:

„(2) Dispoziţiile prezentei legi se completează cu prevederile Legii nr. 158-XVI din 4 iulie 2008 cu privire la funcţia publică şi statutul funcţionarului public, legislaţiei muncii, cu reglementările de drept comun civile, administrative sau penale, după caz, în măsura în care nu contravin legislaţiei speciale care reglementează activitatea angajaţilor Centrului.”. 

2. La articolul 11, alineatul (2) va avea următorul cuprins:

„(2) În cadrul Centrului activează funcţionari publici în condiţiile Legii nr.158-XVI din 4 iulie 2008 cu privire la funcţia publică şi statutul funcţionarului public. Raporturile de muncă ale altor persoane care nu deţin statutul de funcţionar public se reglementează de Codul muncii şi de alte acte normative din domeniul muncii.”.

3. La articolul 12  alineatul (1), cuvintele „sau medii speciale” se exclud. 

4. La articolul 15, alineatele (3) şi (4) se completează cu cuvintele „ , cu excepţia gradelor de calificare ale funcţionarilor publici”.

5. La articolul 16 alineatul (5), cuvintele „grad de calificare de funcţionar public” se exclud.

Art. XIII. – La articolul 19 din Legea nr. 1245-XV din 18 iulie 2002 cu privire la pregătirea cetăţenilor pentru apărarea Patriei (Monitorul Oficial al Republicii Moldova, 2002, nr. 137-138, art. 1054), cu modificările şi completările ulterioare, alineatele (6) şi (7) se exclud. 

Art. XIV. – Legea nr. 256-XV din 9 iulie 2004 pentru aprobarea Regulamentului legitimaţiei de ales local şi a Regulamentului insignei de ales local (Monitorul Oficial al Republicii Moldova, 2004, nr. 132-137, art. 706), cu modificările ulterioare, se modifică după cum urmează: 


1. Anexa nr. 1:

punctul 2:

la alineatul unu, sintagma „şi a viceprimarului” se exclude;

la alineatul doi, sintagma „şi a vicepreşedintelui raionului” se exclude;
la punctul 3 alineatul doi sintagma „vicepreşedintelui raionului, precum şi viceprimarului” se exclude.
2. La anexa nr.2 punctul 2, sintagma „vicepreşedintelui raionului, precum şi viceprimarului” se exclude.
3. În anexa la Regulamentul insignei de ales local, sintagmele „Viceprimar al satului”, „Viceprimar al comunei”, „Viceprimar al oraşului”, „Viceprimar al municipiului”, precum şi sintagma „Vicepreşedinte al raionului” se exclud.

Art. XV. – Codul cu privire la ştiinţă şi inovare al Republicii Moldova nr. 259-XV din 15 iulie 2004 (Monitorul Oficial al Republicii Moldova, 2004, nr. 125-129, art. 663), cu modificările şi completările ulterioare, se modifică şi se completează după cum urmează:
1. Articolul 87 va avea următorul cuprins:

„Articolul 87. Structura aparatului administrativ al Consiliului Suprem

În subordinea Consiliului Suprem activează instituţii, întreprinderi şi organizaţii auxiliare în conformitate cu art.79 şi 80 şi un aparat administrativ, structura şi efectivul-limită al căruia se aprobă de Guvern.”.

2. Articolul 88:

din titlul articolului, cuvintele „şi al instituţiilor auxiliare” se exclud;

alineatul (1) va avea următorul cuprins:
„(1) Personalului aparatului administrativ i se atribuie statut de funcţionar public în condiţiile Legii nr.158-XVI din 4 iulie 2008 cu privire la funcţia publică şi statutul funcţionarului public.”.

3. La articolul 95 alineatul (1) va avea următorul cuprins:

„(1) În cadrul Consiliului Naţional activează un aparat administrativ, structura şi efectivul-limită al căruia se aprobă de Guvern.”
4. Articolul 95 se completează cu alineatul (3) cu următorul cuprins:

„(3) Personalului aparatului administrativ al Consiliului Naţional i se atribuie statut de funcţionar public în condiţiile Legii nr.158-XVI din 4 iulie 2008 cu privire la funcţia publică şi statutul funcţionarului public.”.

Art. XVI. – Legea nr. 353-XV din 28 octombrie 2004  cu privire la Agentul guvernamental (Monitorul Oficial al Republicii Moldova, 2004, nr. 208-211, art. 932), cu modificările ulterioare, se modifică după cum urmează:

1. La articolul 18, alineatul (3)  va avea următorul cuprins:

„(3) Agentul guvernamental deţine funcţie de demnitate publică prin numire. Personalului Direcţiei  Agent guvernamental, cu excepţia personalului tehnic,  i se  atribuie statut de funcţionar public în condiţiile Legii nr. 158-XVI din 4 iulie 2008 cu privire la funcţia publică şi statutul funcţionarului public.”;

2. La articolul 18 alineatele (1) şi (2), articolul 19, articolul 20,  articolul 21 alineatul (3) şi articolul 23 alineatul (2), cuvintele „principală” şi „principale”  se exclud.

Art. XVII. – La articolul 10 alineatul (4) din Legea Serviciului de Stat de Curieri Speciali nr. 402-XV din 2 decembrie 2004 (Monitorul Oficial al Republicii Moldova, 2005, nr. 1-4, art. 4), cu modificările ulterioare, sintagma „Legea serviciului public” se substituie prin sintagma „Legea nr.158-XVI din 4 iulie 2008 cu privire la funcţia publică şi statutul funcţionarului public”.

Art. XVIII. – La articolul 11 din Codul de executare al Republicii Moldova nr. 443-XV din 24 decembrie 2004 (Monitorul Oficial al Republicii Moldova, 2005, nr. 34-35, art. 112), cu modificările şi completările ulterioare, alineatul (6) va avea următorul cuprins:

„(6) Personalul Departamentului de executare şi executorii judecătoreşti pot deţine statut de funcţionar public  în condiţiile Legii nr. 158-XVI din 4 iulie 2008 cu privire la funcţia publică şi statutul funcţionarului public.”.

Art. XIX. – La articolul 13 alineatul (2) şi articolul 24 alineatul (2) din Legea nr. 204-XVI din 6 iulie 2006 cu privire la sistemul de executare silită (Monitorul Oficial al Republicii Moldova, 2006, art. 126-130, art. 603), cu modificările şi completările ulterioare, sintagmele „Legii serviciului public” şi  „Legea serviciului public”  se substituie prin sintagma „Legea nr. 158-XVI din 4 iulie 2008 cu privire la funcţia publică şi statutul funcţionarului public”, la cazul gramatical respectiv. 

Art. XX. – Codul Audiovizualului al Republicii Moldova nr. 260-XVI din 27 iulie 2006 (Monitorul Oficial al Republicii Moldova, 2006, nr. 131-133, art. 679), cu modificările şi completările ulterioare, se modifică şi se completează după cum urmează:

1. La articolul 43, alineatul (6) va avea următorul cuprins:

„(6) Membrii Consiliului Coordonator al Audiovizualului deţin funcţii de demnitate publică obţinută prin numire.”.

2. Articolul 45:

la alineatul (1), sintagma „asimilat calităţii de viceministru, ales prin vot deschis din rîndul membrilor Consiliului, cu majoritatea simplă de voturi ale acestora”  se substituie prin sintagma „care deţine funcţia de demnitate publică obţinută prin numire”;
la alineatul (4), litera c) va avea următorul cuprins:

„c) numeşte în funcţie, modifică, suspendă şi încetează raporturile de serviciu, în condiţiile legii, a funcţionarilor publici, precum şi angajează şi concediază celălalt personal al Consiliului,”. 

3. Se completează cu un nou articol, 461,  cu următorul cuprins:

„Articolul 461. Personalul Consiliului Coordonator al Audiovizualului

Personalului Consiliului Coordonator al Audiovizualului i se atribuie statut de funcţionar public în condiţiile Legii nr.158-XVI din 4 iulie 2008 cu privire la funcţia publică şi statutul funcţionarului public.”.

Art. XXI. – Legea nr.436-XVI din 28 decembrie 2006 privind administraţia publică locală (Monitorul Oficial al Republicii Moldova, 2007, nr.32-35, art.116), cu modificările şi completările ulterioare, se modifică şi se completează după cum urmează:

1. La articolul 14 alineatul (2 )  literele t) şi u) vor avea următorul cuprins:

„t) numeşte în funcţii, modifică, suspendă şi încetează, în condiţiile legii, raporturile de serviciu ale viceprimarului (viceprimarilor), precum şi deleagă primarului competenţa evaluării performanţelor profesionale ale acestuia (acestora);

u) numeşte, în baza de concurs desfăşurat în condiţiile Legii nr.158-XVI din 4 iulie 2008  cu privire la funcţia publică şi statutul funcţionarului public, secretarul consiliului, modifică, suspendă şi încetează, în condiţiile legii, raporturile de serviciu ale secretarului, deleagă primarului competenţa evaluării performanţelor profesionale ale acestuia;”. 

2. Articolul 26:
la alineatul (2), sintagma „şi a art. 24 şi 25 din Legea serviciului public în ceea ce se referă la garanţiile sociale”  se exclude;

la alineatul (4), cuvintele „fi aleasă” se substituie prin cuvintele „fi numită”;
la alineatul (6), sintagma „Legii serviciului public” se substituie prin sintagma „Legii nr.158-XVI din 4 iulie 2008 cu privire la funcţia publică şi statutul funcţionarului public”.  

3. Articolul 31 va avea următorul cuprins:

„Articolul 31. Numirea viceprimarului

(1) Viceprimarul se numeşte  în funcţia publică  prin decizie a consiliului,  în condiţiile Legii nr.158-XVI din 4 iulie 2008 cu privire la funcţia publică şi statutul funcţionarului public. 

(2) Modificarea, suspendarea şi încetarea raporturilor de serviciu ale viceprimarului (viceprimarilor) se face,  în condiţiile legii, prin decizie a consiliului. Evaluarea performanţelor profesionale ale viceprimarului (viceprimarilor) se face de către primar, în baza deciziei consiliului”.

(3) Viceprimarii sînt funcţionari publici şi cad sub incidenţa Legii nr.158-XVI din 4 iulie 2008 cu privire la funcţia publică şi statutul funcţionarului public. 

4. La articolul 33, alineatul (4) se exclude.

5. Articolul 38: 

în denumirea articolului şi alineatul (1), cuvîntul „Desemnarea” se substituie prin cuvîntul „Numirea”;

la alineatul (2) propoziţia a doua  va avea următorul cuprins:

„Vacanţa intervine în cazul încetării raporturilor de serviciu a secretarului în temeiul şi în modul stabilit de  Legea nr. 158-XVI din 4 iulie 2008 cu privire la funcţia publică şi statutul funcţionarului public”;
la alineatul (3), sintagma „Legii serviciului public” se substituie prin sintagma „Legii nr.158-XVI din 4 iulie 2008 cu privire la funcţia publică şi statutul funcţionarului public”;

alineatul (4) va avea următorul cuprins:

„(4) Modificarea, suspendarea şi încetarea raporturilor de serviciu  a secretarului se face,  în condiţiile legii, prin decizie a consiliului. Evaluarea performanţelor profesionale a secretarului  se face de către primar, în baza deciziei consiliului.”.

6. La articolul 43 alineatul (1), litera l)  va avea următorul cuprins:

„l) numeşte în funcţie în condiţiile Legii nr.158-XVI din 4 iulie 2008 cu privire la funcţia publică şi statutul funcţionarului public vicepreşedintele raionului şi-l eliberează din funcţia publică în condiţiile Legii;”.

7. Articolul 49: 

din denumirea articolului sintagma „şi vicepreşedintelui” se exclude;

alineatele (3) şi (4)  se exclud. 

8. Articolul 50:

din denumirea articolului, sintagma „şi vicepreşedintelui” se exclude;

alineatul (2) se exclude; 

la alineatele (3)-(5), sintagmele „şi vicepreşedintele” şi „şi cel al vicepreşedintelui”  se exclud. 

9. Se completează cu un nou articol 501 cu următorul cuprins:  

„Articolul 501. Vicepreşedintele raionului

(1) Consiliul raional, la propunerea preşedintelui raionului stabileşte numărul de vicepreşedinţi care vor asista preşedintele raionului în executarea atribuţiilor sale. 

(2)  Vicepreşedintele raionului se numeşte în funcţie  în condiţiile Legii nr. 158-XVI din 4 iulie 2008 cu privire la funcţia publică şi statutul funcţionarului public, prin decizie a consiliului. 

(3) Modificarea, suspendarea şi încetarea raporturilor de serviciu ale vicepreşedintelui se face, în condiţiile legii, prin decizie a consiliului. Evaluarea performanţelor profesionale ale vicepreşedintelui se face de către preşedintele raionului, în baza deciziei consiliului.”.

10. La articolul 52 alineatul (6), sintagma „Legii serviciului public” se substituie prin sintagma „Legii nr.158-XVI din 4 iulie 2008 cu privire la funcţia publică şi statutul funcţionarului public”.

11. La articolul 56 alineatele (6) şi (7), cuvintele „se aleg” se substituie prin cuvintele „se numesc”.

12. La articolul 59 alineatul (2), sintagma „Legii serviciului public” se substituie prin sintagma „Legii nr.158-XVI din 4 iulie 2008 cu privire la funcţia publică şi statutul funcţionarului public”;

13. Articolul 60:

la alineatul (3) propoziţia a doua va avea următorul cuprins:

„Vacanţa intervine în cazul încetării raporturilor de serviciu a secretarului în temeiul şi în modul stabilit de  Legea nr. 158-XVI din 4 iulie 2008 cu privire la funcţia publică şi statutul funcţionarului public.”;

la alineatul (4), sintagma „ Legii serviciului public” se substituie prin sintagma „Legii nr.158-XVI din 4 iulie 2008 cu privire la funcţia publică şi statutul funcţionarului public”;
alineatul (5) va avea următorul cuprins:

„(5) Modificarea, suspendarea şi încetarea raporturilor de serviciu a secretarului se face, în condiţiile legii, prin decizie a consiliului raional, a Consiliului municipal Chişinău sau a consiliului sectoral al municipiului Chişinău. Evaluarea performanţelor profesionale a secretarului  se face de către preşedintele raionului, Primarul General al municipiului Chişinău sau primarul sectoral al municipiului Chişinău, în baza deciziei consiliului respectiv.” .  

14. La articolul 82 alineatul (1), sintagmele „şi viceprimarii” şi „şi  vicepreşedinţii” se exclud.

15. La articolul 84 alineatul (1), cuvintele „mandatului lor” se substituie prin cuvintele „exercitării funcţiei”. 
Art. XXII. – Legea nr. 59-XVI din 15 martie 2007  privind statutul şi organizarea activităţii grefierilor din instanţele judecătoreşti  (Monitorul Oficial al Republicii Moldova, 2007, nr. 64-66, art. 296) se modifică după cum urmează: 

1. La articolul 3 alineatul (1), sintagma „Legii serviciului public” se substituie prin sintagma „Legii nr. 158-XVI din 4 iulie 2008 cu privire la funcţia publică şi statutul funcţionarului public”;

2. Articolul 18 va avea următorul cuprins:

„Articolul 18. Evaluarea performanţelor profesionale ale grefierului

Grefierul este supus procedurii de evaluare a performanţelor în condiţiile Legii nr. 158-XVI din 4 iulie 2008 cu privire la funcţia publică şi statutul funcţionarului public.”.

Art. XXIII. – La articolul 3 din Legea Serviciului Protecţiei Civile şi Situaţiilor Excepţionale nr. 93-XVI din 5 aprilie 2007 (Monitorul Oficial al Republicii Moldova, 2007, nr. 78-81, art. 358), cu modificările ulterioare, alineatul (2) va avea următorul cuprins:

„(2) Personalului  Serviciului i se poate atribui  statut de funcţionar public în condiţiile Legii nr. 158-XVI din 4 iulie 2008 cu privire la funcţia publică şi statutul funcţionarului public.  Raporturile de muncă ale angajaţilor civili care nu deţin statut de funcţionar public se reglementează de Codul muncii şi de alte acte normative din domeniul muncii.”.

Art. XXIV. –Legea nr. 170-XVI din 19 iulie 2007 privind statutul ofiţerului de informaţii şi securitate (Monitorul Oficial al Republicii Moldova, 2007, nr. 171-174, art. 667), cu modificările ulterioare, se modifică după cum urmează:
1. Articolul 16:

în denumire, cuvintele „militare şi de calificare” se substituie prin cuvintele „şi militare”;

alineatul (2) se exclude;

la alineatul (3), cuvintele „ori serviciu public” se exclud, iar cuvintele „gradul special sau gradului de calificare” se substituie prin cuvintele „sau gradului special”.
2. La anexa nr. 2, din denumire cuvintele „şi a gradelor de calificare ale funcţionarilor publici” se exclud, iar din  tabel coloniţa „Gradele de calificare ale funcţionarilor publici” se exclude.
Art. XXV – Legea nr. 134-XVI din 13 iunie 2008 cu privire la Serviciul de Protecţie şi Pază de Stat (Monitorul Oficial al Republicii Moldova, 2008, nr. 120-121, art. 470), cu modificările ulterioare, se modifică şi se completează după cum urmează:

1. Articolul 8 se completează cu un nou alineat, (3), cu următorul cuprins:

„(3) Directorul Serviciului şi adjuncţii acestuia deţin funcţii de demnitate publică obţinute prin numire.”.

2. La articolul 16, alineatul (3) se exclude.
Art. XXVI. – La anexa nr. 2 din Legea nr. 158-XVI din 4 iulie 2008 cu privire la funcţia publică şi statutul funcţionarului public (Monitorul Oficial al Republicii Moldova, 2008, nr. 230-232, art. 840), cu modificările şi completările ulterioare, compartimentul II se completează în final cu poziţia „Agent guvernamental – reprezentantul Guvernului Republicii Moldova la Curtea Europeană a Drepturilor Omului”.

Art. XXVII. – Legea Curţii de Conturi nr. 261-XVI din 5 decembrie 2008  (Monitorul Oficial al Republicii Moldova, 2008, nr. 237-240, art. 864), cu modificările ulterioare, se modifică după cum urmează:

1. La articolul 20 alineatul (1), cuvintele „şi se supun reglementărilor legislaţiei serviciului public” se exclud.

2. La articolul 23 alineatul (2), cuvintele „legislaţiei serviciului public” se substituie prin cuvintele „Legii nr.158-XVI din 4 iulie 2008 cu privire la funcţia publică şi statutul funcţionarului public”.

Preşedintele Parlamentului
Notă argumentare

la proiectul de lege pentru modificarea şi completarea unor acte legislative

           Proiectul de lege pentru modificarea şi completarea unor acte legislative a fost elaborat de către Ministerul Justiţiei conform  Planului de acţiuni pentru implementarea Legii nr.158-XVI din 4 iulie 2008 cu privire la funcţia publică şi statutul funcţionarului public în anul 2009, aprobat prin Hotărîrea Guvernului nr.133 din 10 februarie 2009.  Prin proiectul nominalizat se va asigura aducerea în concordanţă a unui număr însemnat de acte legislative în vigoare cu prevederile Legii nr.158-XVI din 4 iulie 2008 cu privire la funcţia publică şi statutul funcţionarului public.
         Cea mai mare parte din prevederile proiectului vizează amendarea procedurilor ce ţin de dezvoltarea carierei funcţionarilor publici statuate în legislaţia specială, astfel încît acestea să fie în conformitate cu prevederile cadrului normativ general referitor la funcţionarii publici (chestiunile legate de recrutarea şi selectarea personalului, evaluarea performanţelor, conferirea gradelor de calificare, încetarea raporturilor de serviciu etc.). 

          De asemenea, în proiect se propune amendarea cadrului legislativ în vigoare, astfel încît acesta să fie coerent în materia acordării statutului de funcţionar public reeşind din activităţile ce presupun exercitarea prerogativelor de putere publică, şi nu în baza denumirii postului sau a autorităţii. Totodată, în unele acte legislative se propune substituirea referinţei la Legea serviciului public nr.443-XIII din 4 mai 1995 (abrogată începînd cu 1 ianuarie 2009) prin referinţa la Legea nr.158-XVI din 4 iulie 2008 cu privire la funcţia publică şi statutul funcţionarului public (în vigoare începînd cu 1 ianuarie 2009).

          Ca urmare,  se propune modificarea şi/sau completarea a 27 de legi după cum urmează:
       1. Prevederile Legii nr. 1349-XIII din 17 octombrie 1997 cu privire la avocaţii parlamentari nu se aplică persoanelor ce exercită funcţii de demnitate publică specificate în anexa nr.2 a Legii nr.158-XVI din 4 iulie 2008 cu privire la funcţia publică şi statutul funcţionarului public. Astfel, directorul Centrului pentru Drepturile Omului şi ceilalţi avocaţi parlamentar nu sunt funcţionari publici. 

       Din cele relatate, s-a considerat oportun de  completat alin. (1) art. 6 şi alin. (2) art. 35 al Legii cu privire la avocaţii parlamentari cu o poziţie nouă potrivit căreia „Avocaţii parlamentari deţin funcţii de demnitate publică prin numire” şi „Personalului Centrului pentru Drepturile Omului i se atribuie statut de funcţionar public în condiţiile Legii nr. 158-XVI din 4 iulie 2008 cu privire la funcţia publică şi statutul funcţionarului public”.

      2. Conform art. 4 din Legea nr. 158-XVI din 4 iulie 2008, prezenta lege nu se aplică  preşedintelui, vicepreşedintelui, secretarului Comisiei Electorale Centrale. Din acest motiv, alin. (1) art. 17 al Codului electoral nr.1381-XIII din 21 noiembrie 1997 se expune în următoarea redacţie: „Preşedintele, vicepreşedintele şi secretarul Comisiei Electorale Centrale deţin funcţii de demnitate publică obţinute prin  numire”. Totodată, din art. 17 au fost excluse alin. (2) şi (4) şi ultima propoziţie din alin. (3).

       Prevederile Legii nu reglementează chestiunile referitor la asimilarea unei alte funcţii cu funcţia publică. Din acest motiv, în proiect este prevăzută excluderea alineatului (2) din art. 21 al Codului Electoral nr. 1381-XIII din 21 noiembrie 1997.

       3.  La momentul actual în Legile: nr.1104-XV din 6 iunie 2002 cu privire la Centrul pentru Combaterea Crimelor Economice şi Corupţiei, nr.1245-XV din 18 iulie 2002 cu privire la pregătirea cetăţenilor pentru apărarea Patriei şi nr. 170-XVI din 19 iulie 2007 privind statutul ofiţerului de informaţii şi securitate este prevăzut că, gradele speciale şi gradele militare ale colaboratorilor se echivalează cu gradele de calificare ale funcţionarilor publici. Această normă  este în contradicţie, din punct de vedere conceptual, cu Legea nr.158-XVI din 4 iulie 2008, cît şi cu celelalte dispoziţii ale legilor menţionate, întrucît fiecare din legile precitate abordează, pe bună dreptate, în mod diferenţiat aspectele ce ţin de dezvoltarea carierei funcţionarilor acestora, în funcţie de importanţa, specificul, responsabilităţile, riscurile activităţii. Mai mult ca atît, aceasta creează o inechitate clară dintre diferite categorii de funcţionari publici, unii fiind avantajaţi, alţii, din contra, dezavantajaţi. În acelaşi timp, termenele  de conferire a gradelor de calificare funcţionarilor publici, dar, mai ales, condiţiile în care acestea se acordă, sunt foarte diferite faţă de cele în care se acordă gradele speciale şi gradele militare.  Din aceste considerente, din Legile nominalizate au fost excluse normele referitoare la echivalarea gradelor speciale ale colaboratorilor Centrului pentru Combaterea Crimelor Economice şi Corupţiei, ofiţerilor de informaţii şi securitate şi ofiţerilor trecuţi în rezervă, cu gradele de calificare ale funcţionarilor publici. 

       4. Conform art. 9 şi anexei nr.2 din Legea nr.158-XVI din 4 iulie 2008 în proiect au fost operate modificări şi completări la Legile: nr. 436-XVI din 28 decembrie 2006 privind administraţia publică locală, nr.768-XIV din 2 februarie 2000 privind statutul alesului local, nr.431-XIII din 19 aprilie 1995 privind statutul municipiului Chişinău şi nr.256-XV din 9 iulie 2004 pentru aprobarea Regulamentului legitimaţiei de ales local şi a Regulamentului insignei de ales local. 

        5. Conform alin. (2) art. 4 din Legea nr. 158-XVI din 4 iulie 2008  au fost operate modificări în Legile: nr. 416-XII din 18 decembrie 1990 cu privire la poliţie, nr. 1104-XV din 6 iunie 2002 cu privire  la Centrul pentru Combaterea Crimelor Economice şi Corupţiei,  nr.317-XIII din 13 decembrie 1994 cu privire la Curtea Constituţională, nr. 93-XVI din 5 aprilie 2007 cu privire la Serviciul Protecţiei Civile şi Situaţii Excepţionale şi nr. 162-XVI din 13 iulie 2007 cu privire la Serviciul Grăniceri, referitoare la personalul cu statut de funcţionar public în condiţiile Legii nr.158-XVI din 4 iulie 2008, concomitent stipulînd că  raporturile de muncă ale angajaţilor civili care nu deţin statutul de funcţionar public se reglementează de Codul muncii şi de alte acte normative din domeniul muncii.
         6. În scopul respectării principiului egalităţii accesului la funcţiile publice pentru fiecare cetăţean, au fost operate modificări în alin. (1) art. 17 din Legea nr. 100-XV din 26 aprilie 2001 privind actele de stare civilă. Totodată, potrivit prevederilor lit.g) alin. (1) art. 27 din Legea 158-XVI din 4 iulie 2008,  alin. (2) art. 17 a fost expusă în redacţie nouă:
     „(2) Funcţia  de şef al oficiului  stare civilă poate fi ocupată de persoana care are studii juridice superioare şi o vechime de cel puţin 3 ani în sistemul organelor de stare civilă”.

          7. Reieşind din prevederile art. 8  din Legea nr. 134-XVI din 13 iunie 2008 cu privire la Serviciul de Protecţie şi Pază de Stat, directorul Serviciului de Protecţie şi Pază de Stat şi adjuncţii acestuia nu pot fi atribuiţi la categoria de funcţionar public, respectiv nu pot să  deţină nici grad de calificare a funcţionarului public. Mai mult ca atît, prin Hotărîrea Guvernului nr. 850 din 21 decembrie 2009, au fost aprobate unele modificări ale Legii nr. 158-XVI din 4 iulie 2008, prin care directorul Serviciului de Protecţie şi Pază de Stat şi adjuncţii acestuia sunt racordaţi la categoria de persoane cu funcţie de demnitate publică. În acest context, au fost operate modificări în art. 8 şi 16 alin.(3) din Legea nr. 134-XVI din 13 iunie 2008 cu privire la Serviciul de Protecţie şi Pază de Stat.

          8. Potrivit art. 4 alin.(1) din Legea nr.353-XV din 28 octombrie 2004 cu privire la Agentul guvernamental, Agentul guvernamental este numit şi eliberat din funcţie de către Guvern, la propunerea ministrului justiţiei, şi respectiv, este persoană cu funcţie de demnitate publică. Din acest motiv, au fost operate modificări în art. 18 alin. (3) din Legea cu privire la Agentul guvernamental. Totodată, funcţia „Agentul guvernamental” a fost inclusă în anexa nr.2 compartimentul II din Legea nr. 158-XVI din 4 iulie 2008. 
           9. În conformitate cu art. 3 şi 4 din Legea nr. 158-XVI din 4 iulie 2008  au fost operate  modificări în Legea  nr. 761-XV din 27 decembrie 2001 cu privire la serviciul diplomatic. 

          10. Conform art.4 din Legea nr.158-XVI din 4 iulie 2008 prevederile prezentei legi nu se aplică  preşedintelui, vicepreşedintelui şi membrilor Curţii de Conturi (anexa nr. 2). Din acest motiv,  proiectul prevede excluderea din alineatul (1) art.20 al Legii Curţii de Conturi  nr. 261-XVI din 5 decembrie 2008  a sintagmei „şi se supun reglementărilor legislaţiei serviciului public”. 

           11. Potrivit art. 4 alin.(1), anexelor  nr.1 şi nr.2 compartimentul II din Legea nr.158-XVI din 4 iulie 2008  au fost operate modificări în Legea nr.192-XIV din 12 noiembrie 1998 privind Comisia Naţională a Pieţei Financiare, Codul Audiovizualului al Republicii Moldova nr. 260-XVI din 27 iulie 2006, Codul cu privire la ştiinţă şi inovare al Republicii Moldova nr. 259-XV din 15 iulie 2004 şi Codul de executare al Republicii Moldova nr. 443-XV din 24 decembrie 2004.
           12. Conform art. 34-36 din Legea nr. 158-XVI din 4 iulie 2008 au fost introduse completări în  Legea nr. 59-XVI din 15 martie 2007 privind statutul şi organizarea activităţii grefierilor din instanţele judecătoreşti.

           13. Avînd în vedere că chestiunile ce ţin de structura aparatului administrativ ale Consiliului Suprem pentru Ştiinţă şi Dezvoltare Tehnologică şi Consiliului Naţional pentru Acreditare şi Atestare nu ţin de obiectul Codului cu privire la ştiinţă şi inovare al Republicii Moldova nr.259-XV din 15 iulie 2004, proiectul prevede operarea modificărilor în art.87 şi alin.(1) art.95 din Codul, care stipulează aprobarea de către Guvern a structurilor şi efectivului-limită ale aparatelor administrative ale acestora.

Viceministru            

                         Gheorghe SUSARENCO

